
Riigihanke “ Narva kaldapealse promenaadi ehitustööd” (viitenumber 136037) avatud hankemenetluse tulemuste kinnitamine

1. Asjaolud ja menetluse käik

Narva Linnavalitsuse 27.06.2012 korraldusega nr 589-k „Riigihanke “Narva kaldapealse promenaadi ehitustööd” avatud hankemenetluse korraldamine“ kinnitati riigihanke hankedokumendid ning tehti Narva Linnavalitsuse  Linnavara- ja Majandusametile ülesandeks algatada avatud hankemenetlus.
Seoses Narva ametiasutuste struktuuri ja teenistujate koosseisu muutmisega (Narva Linnavolikogu 28.06.2012 otsus nr 94) on Narva Linna Arenduse ja Ökonoomika Ameti ülesandeks pandud projekti „Narva kaldapealse promenaadi ehitustööd“ elluviimine. Projekti elluviimiseks oli vastu võetud Narva Linnavalitsuse korraldus (27.06.2012 nr 589-k), millega kehtestati riigihanke „Narva kaldapealse promenaadi ehitustööd“ avatud hankemenetluse korraldamise tingimused. Seoses Narva ametiasutuste struktuuri ja teenistujate koosseisu muutmisega tekkis vajadus muuta Narva Linnavalitsuse 27.06.2012 korraldust nr 589-k. Narva Linnavalitsuse linnapea käskkirjaga nr 6561 18.07.2012 on nimetatud projekti elluviimine antud ülesandeks Narva Linna Arenduse ja Ökonoomika Ametile. 
Narva Linnavalitsuse 20.07.2012 korraldusega nr 683-k muudeti Narva Linnavalitsuse 27.06.2012 korraldust nr 589-k „Riigihanke „Narva kaldapealse promenaadi ehitustööd“ avatud hankemenetluse korraldamine“ punktid 3.2. ja 3.3 ja määrati antud riigihankes hankijaks Narva Linna Arenduse ja Ökonoomika Amet ning riigihanke eest vastutavaks isikuks Narva Linna Arenduse ja Ökonoomika Ameti direktor Georgi Ignatov ning volitatud isikuks Narva Linna Arenduse ja Ökonoomika Ameti projektide osakonna koosseisuväline juhtivspetsialist - promenaadi projektijuht Peeter Krusten.
Narva Arenduse ja Ökonoomika Amet  24.07.2012.a. algatas mainitud hankemenetlust hangeteate avaldamisega riigihangete registris (riigihanke viitenumber 136037). Hankedokumentatsiooni punkti II.2.1 kohaselt hankemenetluse tulemusena sõlmitava hankelepingu  eeldatavaks maksumuseks määrati  3753494,17 eurot. Avaldatud hanketeate kohaselt pakkumuste 
esitamise tähtpäevaks määrati 13.09.2012 kell 14.00.  Tähtaegselt laekusid järgmised pakkumused:

	Jrk.
	Pakkuja
	Maksumus (ilma käibemaksuta)

	1. 
	Nordecon AS (reg 10099962)
	4 519 991,78 eurot

	2.
	OÜ Hausers Grupp (reg 11017914) ja AS Teede REV-2 (reg 11402434)
	5 649 429,37 eurot

	3.
	AS Merko Infra  (reg 11767130) ja AS Merko Ehitus Eesti (reg 12203636)
	6 014 099,65 eurot

	4.
	AS Ehitusfirma Rand ja Tuulberg (reg 10086190)
	4 432 064,00 eurot


Tähtaegselt laekunud avamisjälgedeta pakkumused esitati ja pakkumused avati 13. septembril 2012.a kl 14.15. Pakkujate kvalifitseerimine ja pakkumuste vastavaks tunnistamine ja pakkumuste tagasilükkamine toimus 17. oktoobril 2012.a. Narva Linnavalitsuse riigihankekomisjoni koosolekul (komisjoni protokollid lisatud). 

Koosolekul Narva Linnavalitsuse 29.12.2005 korraldusega nr 1400-k moodustatud riigihanke konkursikomisjon avas ning kontrollis pakkumuste esitanud pakkujatel riigihangete seaduses sätestatud hankemenetlusest kõrvaldamise aluste puudumist, samuti kooskõlas hanketeates ja hankedokumentides sätestatud kvalifitseerimise tingimustega pakkujate kvalifikatsiooni ning kvalifitseeritud pakkujate poolt esitatud pakkumuste vastavust hankedokumentides nõutule.

Arvestades Riigihangete seaduses ja riigihanke hankedokumentides esitatud kvalifitseerimise tingimusi, kontrollis riigihanke konkursikomisjon pakkujate kvalifikatsiooni ning leidis, et Pakkujad Nordecon AS (reg 10099962), OÜ Hausers Grupp (reg 11017914) ja AS Teede REV-2 (reg 11402434), AS Merko Infra  (reg 11767130) ja AS Merko Ehitus Eesti (reg 12203636), AS Ehitusfirma Rand ja Tuulberg (reg 10086190) esitasid kõik kvalifikatsiooni kontrollimiseks nõutud dokumendid, omavad nõutavat kvalifikatsiooni, kogemusi ning tema majanduslik seisund vastavad hankedokumentides esitatud tingimustele. 

Narva Linnavalitsuse 29.12.2005 korraldusega nr 1400-k moodustatud riigihanke konkursikomisjon kontrollis kvalifitseeritud pakkujate Nordecon AS (reg 10099962), OÜ Hausers Grupp (reg 11017914) ja AS Teede REV-2 (reg 11402434), AS Merko Infra  (reg 11767130) ja AS Merko Ehitus Eesti (reg 12203636), AS Ehitusfirma Rand ja Tuulberg (reg 10086190) poolt esitatud pakkumuste vastavust hankedokumentides nõutule ja leidis, et mainitud pakkujate pakkumused tuleb tunnistada hankedokumentatsioonile esitatud nõuetele vastavaks.
Vastavalt Riigihangete seaduse § 49 lg 1 p-le 1 võib hankija lükata tagasi kõik pakkumused juhul, kui kõigi vastavaks tunnistatud pakkumuste maksumused ületavad hankelepingu eeldatavat maksumust. Hanketeates ettenähtud hankelepingu eeldatav maksumus on 3753494,17 eurot. Lähtudes ülalviidatud pakkumuste maksumustest, Nordecon AS (reg 10099962), OÜ Hausers Grupp (reg 11017914) ja AS Teede REV-2 (reg 11402434), AS Merko Infra  (reg 11767130) ja AS Merko Ehitus Eesti (reg 12203636), AS Ehitusfirma Rand ja Tuulberg (reg 10086190) poolt esitatud pakkumuste maksumused oluliselt ületavad eeldatava hankelepingu maksumust.

Seega esinevad Riigihangete seaduse § 49 lg 1 p-s 1  ettenähtud asjaolud kõigi pakkumuste tagasilükkamiseks.

Riigihangete seaduse §29 lg 3 p 3 alusel hankemenetlus lõpeb, kui kõik pakkumused  lükatakse tagasi.
2. Õiguslikud alused

2.1. Narva Linnavalitsuse 08.03.2006. a määruse nr 298 "Riigihangete läbiviimise reglement" § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks.

2.2. RHS §29 lg 3 p 3 kohaselt lõpeb hankemenetlus kõikide pakkumuste tagasilükkamisega RHS § 49 sätestatud alustel. Vastavalt RHS § 49 lg 1 p-le 1 võib hankija teha põhjendatud kirjaliku otsuse kõigi pakkumuste tagasilükkamise kohta, kui kõigi vastavaks tunnistatud pakkumuste maksumused ületavad hankelepingu eeldatavat maksumust. 

3. Otsus

3.1. Kvalifitseerida pakkujad Nordecon AS (reg 10099962), OÜ Hausers Grupp (reg 11017914) ja AS Teede REV-2 (reg 11402434), AS Merko Infra  (reg 11767130) ja AS Merko Ehitus Eesti (reg 12203636), AS Ehitusfirma Rand ja Tuulberg (reg 10086190), kuna nad omavad nõutavat kvalifikatsiooni ning nende individuaalne seisund, majanduslik- ja finantsseisund ning tehniline ja kutsealune pädevus vastavad hankedokumentatsiooni nõuetele. Tunnistada kvalifitseeritud pakkujate Nordecon AS (reg 10099962), OÜ Hausers Grupp (reg 11017914) ja AS Teede REV-2 (reg 11402434), AS Merko Infra  (reg 11767130) ja AS Merko Ehitus Eesti (reg 12203636), AS Ehitusfirma Rand ja Tuulberg (reg 10086190)  poolt esitatud pakkumused hanketeates ja hankedokumentides sätestatud tingimustele sisuliselt vastavaks.
3.2. Lükata kvalifitseeritud pakkujate Nordecon AS (reg 10099962), OÜ Hausers Grupp (reg 11017914) ja AS Teede REV-2 (reg 11402434), AS Merko Infra  (reg 11767130) ja AS Merko Ehitus Eesti (reg 12203636), AS Ehitusfirma Rand ja Tuulberg (reg 10086190) poolt esitatud vastavaks tunnistatud pakkumused tagasi põhjusel, et vastavaks tunnistatud pakkumuste maksumus ületab hankelepingu eeldatavat maksumust nii, et hange ei ole sellise hinnaga hankijale vastuvõetav. 

4. Rakendussätted

4.1. Korraldus jõustub seaduses sätestatud korras.

4.2. Riigihanke eest vastutaval isikul teavitada käesolevast otsusest pakkuja ja esitada riiklikule riigihangete registrile hanke aruande ja deklaratsiooni.

4.3. Pakkuja võib vaidlustada hankija otsuse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma  õiguste rikkumisest või huvide kahjustamisest, Rahandusministeeriumi juures asuvale riigihangete vaidlustuskomisjonile sellekohase vaidlustuse.

